gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4152, del 20-12-2001 (2001/12229)

Expedient número 27/2002. Adjudicació del suport tècnic al programa informàtic dels Serveis de Farmàcia (FARMASYST) dels hospitals de la Conselleria de Sanitat.
----------------------------------------------------------------------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/12576


Data del document
:   11-12-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Expedient número 27/2002. Adjudicació del suport tècnic al programa informàtic dels Serveis de Farmàcia (FARMASYST) dels hospitals de la Conselleria de Sanitat. [2001/X12208]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. carrer Misser Mascó, 31, 46187 València. Telèfon 93 259 54 02, fax 96 386 66 07.
  
c) Número d'expedient: CNMY02/80163/27.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: suport tècnic al programa informàtic dels serveis de farmàcia (FARMASYST) dels hospitals de la Conselleria de Sanitat.
  
c) Lots: ?-
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: cent milions set-centes cinquanta-dues mil set-centes cinquanta-sis pessetes (367.384.584 pessetes / 605.536,26 euros).
  
5. Adjudicació
  
a) Data: 28 de novembre de 2001.
  
b) Contractista: Algoritmos, Procesos y Diseños, SA.
  
c) Nacionalitat: espanyola.
  
d) Import d'adjudicació: cent milions set-centes cinquanta-dues mil set-centes cinquanta-sis pessetes (399.017.398 pessetes / 605.536,26 euros).
Diari Oficial de la Generalitat Valenciana


Sumari del DOGV 3962, del 20-03-2001 (2001/2316)

ORDRE de 5 de març de 2001, del conseller de Justícia i Administracions Públiques, per la qual es modifica, en execució de sentència, l'annex IV de l'Ordre d'11 de juliol de 2000, per la qual es convoquen proves selectives d'accés al grup C, sector administració general, corresponent a l'Oferta d'Ocupació Pública de la Generalitat Valenciana per a 1999 (convocatòria 3/1999).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3962

Data del DOGV
:   20-03-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/2316


Data del document
:   05-03-2001

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu
    * professió administrativa
    * execució de sentència
    * recurs administratiu

ORDRE de 5 de març de 2001, del conseller de Justícia i Administracions Públiques, per la qual es modifica, en execució de sentència, l'annex IV de l'Ordre d'11 de juliol de 2000, per la qual es convoquen proves selectives d'accés al grup C, sector administració general, corresponent a l'Oferta d'Ocupació Pública de la Generalitat Valenciana per a 1999 (convocatòria 3/1999). [2001/X2316]
  
Vista la sentència número 44/01, de 16 de febrer de 2001, del Jutjat Contenciós Administratiu número 8 de València, recaiguda en el recurs contenciós administratiu número 467/00, es modifica l'annex IV de l'Ordre de l'11 de juliol de 2000, del conseller de Justícia i Administracions Públiques, per la qual es convoquen proves selectives d'accés al grup C, sector administració general, pel sistema de promoció interna, en el següent sentit:
  
S'afegeix un nou apartat, en el barem de la fase de concurs:
  
?F) Grau: es valorarà el grau personal consolidat, d'acord amb la següent escala: fins al nivell 12 (inclusivament), 1 punt, i per cada unitat de grau que excedisca del 12, 0'10 punts.
  
La puntuació màxima a obtindre per aquest apartat serà de 2 punts?.
  
València, 5 de març del 2001
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4052, del 27-07-2001 (2001/7357)

Informació pública de la modificació puntual número 1/2001 de les normes subsidiàries de planejament d'Ademuz.
--------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7357


Organisme emissor
:   Ajuntament d'Ademuz

Tipus de document
:   Anunci

Informació pública de la modificació puntual número 1/2001 de les normes subsidiàries de planejament d'Ademuz. [2001/X7357]
  
El Ple de l'Ajuntament, en la sessió del dia 26 de juny de 2001, va acordar sotmetre a informació pública, pel termini d'un mes, la modificació puntual número 1/2001 de les normes subsidiàries de planejament d'Ademuz.
  
L'expedient es troba exposat al públic a la Secretaria Municipal i es podrà consultar en hores d'oficina.
  
Cosa que es fa pública de conformitat amb els articles 38.2 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3913, del 09-01-2001 (2001/101)

Resolució de 26 de desembre de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'autorització de la Unitat de Referència d'Hipertensió Arterial i Risc Vascular de l'Hospital General Universitari d'Alcant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/101


Data del document
:   26-12-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * Alacant
    * establiment hospitalari
    * control sanitari
    * malaltia cardiovascular

Resolució de 26 de desembre de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'autorització de la Unitat de Referència d'Hipertensió Arterial i Risc Vascular de l'Hospital General Universitari d'Alcant. [2001/X101]
  
En aquesta Conselleria de Sanitat s'instrueix l'expedient, promogut pel director de l'Hospital General Universitari d'Alacant, per a l'autorització de la Unitat de Referència d'Hipertensió Arterial i Risc Vascular en aquest centre, situat al carrer del mestre Alonso núm. 109, d'Alacant.
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana núm. 1.050), en relació amb el que disposa el Decret 87/1999, de 30 de juliol, resolc:
  
Sotmetre aquest expedient a informació pública durant vint dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
L'expedient està en la Secció de Qualitat dels Processos Assistencials del Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials d'aquesta conselleria, situada a València, al carrer del misser Mascó núm. 31, on poden examinar-lo les persones interessades. Les al·legacions s'han de presentar per escrit en les dependències de la Conselleria de Sanitat o també es podran presentar en qualsevol òrgan administratiu dels establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4013, del 04-06-2001 (2001/5070)

Expedient núm. 2001/CONT01/3. Adjudicació de la neteja de diverses dependències de la Conselleria d'Indústria i Comerç.
-----------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5070


Data del document
:   15-05-2001

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * contracte de serveis
    * licitació
    * adjudicació de contracte administratiu

Expedient núm. 2001/CONT01/3. Adjudicació de la neteja de diverses dependències de la Conselleria d'Indústria i Comerç. [2001/X5070]
  
Per complir el que s'ha disposat en l'article 93, apartat 2, del text refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, es fa pública la següent adjudicació:
  
1. Entitat adjudicadora
  
a) Organisme: Conselleria d'Indústria i Comerç.
  
b) Dependència: Servei de Programació i Gestió Econòmica - Secció de Contractació.
  
c) Número d'expedient: 2001/CONT01/3.
  
2. Objecte del contracte
  
a) Tipus de contracte: serveis.
  
b) Descripció de l'objecte: neteja de diverses dependències de la Conselleria d'Indústria i Comerç.
  
c) Data de publicació: DOGV de 7 de març de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Forma: concurs.
  
c) Procediment: obert.
  
4. Pressupost base de licitació
  
Import total: vint-i-set milions dues-centes trenta-set mil huit-centes seixanta pessetes (62.322.761 PTA/ 163.702,84 euros), IVA inclòs.
  
5. Adjudicació
  
a) Data: 20 d'abril de 2001.
  
b) Contractista: Limpiezas Luz, SL.
  
c) Nacionalitat: espanyola.
  
d) Import d'adjudicació: vint-i-cinc milions set-centes una mil huit-centes seixanta pessetes (58.623.119 PTA / 154.471,29 euros), IVA inclòs.
Diari Oficial de la Generalitat Valenciana


Sumari del DOGV 4058, del 06-08-2001 (2001/6741)

Notificació sobre acord d'iniciació exp. LL-267/00 d'anul·lació de l'autorització sanitària per cessament d'activitat.
----------------------------------------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6741


Organisme emissor
:   Conselleria de Sanitat

Tipus de document
:   Anunci

Notificació sobre acord d'iniciació exp. LL-267/00 d'anul·lació de l'autorització sanitària per cessament d'activitat. [2001/X6741]
  
Vista l'acta d'inspecció número 0705, de data 05.06.00, formalitzada a l'establiment d'Elaboración de Tripas, SA, situat a Benissanó, a la partida la Closa, polígon 5, parcel·la 1, en què consta que l'activitat ha cessat.
  
Atés el que disposa l'article 9 del Reial Decret 1.712/1991, sobre el Registre General Sanitari d'Aliments,
  
ACORDE
  
Iniciar l'expedient número LL-267/00, d'anul·lació de l'autorització sanitària de l'establiment dalt esmentat, amb número RSI 10.05173/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de deu dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director general per a la Salut Pública, segons la competència atribuïda per l'article 20 del Decret 33/1997, de 26 de febrer.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtenir informació sobre l'estat de la tramitació del seu procediment, pot adreçar-se a aquest centre, situat a València, al carrer de Sant Vicent, 83, telèfon 41 158 60 42, o a la Direcció General per ala Salut Pública, situada a València, al carrer del doctor Rodríguez Fornos, 4, telèfon 52 357 49 32.
  
València, 18 de maig de 2001.- El director del Centre de Salut Pública de València: José Luis Fabado Agustí.
Diari Oficial de la Generalitat Valenciana


Sumari del DOGV 4082, del 10-09-2001 (2001/8857)

Informació pública del projecte de reparcel·lació forçosa del sector SAU-3, partida de les Foietes, de les normes subsidiàries d'Aigües.
----------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8857


Organisme emissor
:   Ajuntament d'Aigües

Tipus de document
:   Anunci

Informació pública del projecte de reparcel·lació forçosa del sector SAU-3, partida de les Foietes, de les normes subsidiàries d'Aigües. [2001/Q8857]
  
Residencial Balneario Aigües, SL, ha formulat el projecte de reparcel·lació forçosa del sector denominat a les normes subsidiàries del municipi d'Aigües SAU-3, partida de les Foietes, i se sotmet a informació pública l'expedient íntegre.
  
Cosa que es fa pública a fi que durant 20 dies hàbils, comptadors des de la darrera publicació de l'edicte, les persones interessades puguen presentar les reclamacions, al·legacions o objeccions que consideren oportunes; tot això en els termes de l'article 69 en relació amb el 46.1 i 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4017, del 08-06-2001 (2001/5197)

RESOLUCIÓ de 29 de maig de 2001, de la Universitat de Alacant, per la qual nomena professor titular d'escola universitària DF02143.
-----------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5197


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de maig de 2001, de la Universitat de Alacant, per la qual nomena professor titular d'escola universitària DF02143. [2001/Q5197]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant, de 2 de novembre de 2000 (BOE de 21 de novembre de 2000), es nomena professor titular d'escola universitària, en l'àrea de coneixement d'Organització d'Empreses, Departament d'Organització d'Empreses, Juan José Tarí Guilló.
  
Alacant, 29 de maig de 2001.- El rector, en funcions: Carlos Barciela López.
Diari Oficial de la Generalitat Valenciana


Sumari del DOGV 3939, del 14-02-2001 (2001/1262)

Expedient núm. 426/2000. Adjudicació d'obres en Unitat Neonatal, UCI Neonatal i Unitat de Lactants.
---------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/1262


Data del document
:   06-02-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Elx
    * adjudicació de contracte administratiu
    * contracte d'obres

Expedient núm. 426/2000. Adjudicació d'obres en Unitat Neonatal, UCI Neonatal i Unitat de Lactants. [2001/X1262]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General Universitari i Centre d'Especialitats d'Elx, partida Horts i Molins, s/n, 03628 Elx (Alacant). Telèfon 90 935 37 07, fax 96 667 91 08.
  
c) Número d'expedient: 426/2000.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: obres en la Unitat Neonatal, la UCI Neonatal i la Unitat de Lactants.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.856, de 13 d'octubre de 2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quaranta-dos milions vint-i-set mil cent vint-i-dues pessetes (72.303.086 pessetes / 252.588,09 euros).
  
5. Adjudicació
  
a) Data: 7 de novembre de 2000.
  
b) Contractista: Ilicitana de Obras y Construcciones, SL.
  
c) Nacionalitat: espanyola.
  
d) Import d'adjudicació: quaranta milions set-centes seixanta-sis mil tres-centes vuit pessetes (81.295.645 pessetes / 245.010,45 euros).
Diari Oficial de la Generalitat Valenciana


Sumari del DOGV 4121, del 06-11-2001 (2001/10205)

Informació pública de l'aprovació del projecte d'urbanització del carrer Fra Pedro Gonell.
------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10826


Organisme emissor
:   Ajuntament de Vinaròs

Tipus de document
:   Anunci

Informació pública de l'aprovació del projecte d'urbanització del carrer Fra Pedro Gonell. [2001/A10522]
  
Per tal de complir l'article 34 de la Llei Reguladora de l'Activitat Urbanística (LRAU), es fa públic l'acord adoptat pel Ple del dia 14 d'agost de 2001, sobre l'aprovació del projecte d'urbanització del carrer de Fra Pedro Gonell.
Diari Oficial de la Generalitat Valenciana


Sumari del DOGV 4060, del 08-08-2001 (2001/7392)

Informació pública de la imposició de quotes d'urbanització del carrer d'Albuixec.
----------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7392


Organisme emissor
:   Ajuntament de Museros

Tipus de document
:   Anunci

Informació pública de la imposició de quotes d'urbanització del carrer d'Albuixec. [2001/Q7392]
  
El Ple de l'Ajuntament de Museros, en la sessió extraordinària de 10 de maig de 2001, va acordar el que es diu tot seguit:
  
Vist el dictamen favorable de la Comissió d'Urbanisme, el Ple de la corporació acorda, per unanimitat, en virtut del que s'estableix en l'article 72 de la Llei Reguladora de l'Activitat Urbanística, el que es diu a continuació:
  
Primer
  
Imposar quotes d'urbanització per al carrer d'Albuixec, i condicionar aquestes al fet que haja transcorregut el termini d'exposició pública del projecte d'urbanització i no s'hagen presentat al·legacions.
  
Segon
  
Ordenar el tribut concret:
  
Projecte quotes urbanització del carrer d'Albuixec
  
Total pressupost d'urbanització 4.110.841
  
Tercer
  
Exposar aquest expedient, durant 20 dies, comptadors des de l'endemà de la inserció d'aquest anunci en el Diari Oficial de la Generalitat Valenciana, i al tauler d'anuncis de l'ajuntament, a fi que hi puguen presentar les reclamacions oportunes.
  
Quart
  
Notificar aquest acord a les persones interessades. Si no es presenten al·legacions, s'entendrà definitivament aprovat.
Diari Oficial de la Generalitat Valenciana


Sumari del DOGV 4050, del 25-07-2001 (2001/6468)

Informació pública de l'acord d'iniciació de l'expedient d'anul·lació d'autorització sanitària per cessament de l'activitat. Expedient número E.M. 10.2792/V.
-------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6468


Organisme emissor
:   Conselleria de Sanitat

Tipus de document
:   Anunci

Informació pública de l'acord d'iniciació de l'expedient d'anul·lació d'autorització sanitària per cessament de l'activitat. Expedient número E.M. 10.2792/V. [2001/A6468]
  
Vista l'acta d'inspecció número 18.169, de 16 juny de 2000, formalitzada a l'establiment de carnisseria salsitxeria situat al carrer de Joan d'Àustria, número 30, del Port de Sagunt, i propietat de Comestibles del Mediterráneo, SA, en què consta que ha cessat l'activitat.
  
Atés el que disposa l'article 6 de l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde:
  
Iniciar l'expedient número SA-250/2000 d'anul·lació de l'autorització sanitària de l'establiment número E.M. 10.2792/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de 10 dies, comptador des de l'endemà de la recepció d'aquest acord, perquè formule les al·legacions i presente els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Ordre de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció de la Llei 4/1999, se li informa que:
  
- El termini màxim per a resoldre i notificar aquest procediment és de tres mesos comptadors des de la data del present acord, segons el que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La manca de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per obtenir més informació sobre l'estat de la tramitació del seu procediment pot adreçar-se a aquest centre, situat a València, al carrer de Sant Vicent, número 83, telèfon 53 368 91 71, o a la direcció territorial situada a la mateixa adreça.